Flaŭraj regnoj
**Flaŭra regno** (aŭ **fitoĥorio** aŭ **plantara regno**), en fitogeografio, estas geografia areo kun relative unuforma konsisto de plantaj specioj. Najbaraj flaŭraj regnoj kutime ne havas tranĉan limon, sed ekzistas transira areo en kiu multaj specioj de ambaŭ unuoj parte interkovriĝas. La zono de interkovriĝo estas nomata **vegetaĵar-streĉiĝa zono**.

Klarigo
-------

Pluraj sistemoj de klasifiko de geografiaj areoj kie plantoj vegetas, estis ellaboritaj. Plejmulto el la sistemoj estas hierarkie organizitaj, kun la plej grandaj unuoj subdividitaj en pli malgrandajn geografiajn areojn, kiuj ampleksas pli malgrandajn plantarajn komunumojn, kaj tiel plu. Flaŭraj regnoj estas difinitaj kiel areoj kiuj entenas grandan nombron de endemiaj taksonoj. Plantaraj regnoj estas karakterizitaj de alta grado de familia endemiismo, flaŭraj regionoj de alta grado de genra endemiismo, kaj flaŭraj provincoj de alta grado de specia endemiismo.

Sistemoj de flaŭraj regnoj havas kaj signifajn similecojn kaj signifajn diferencojn kun zoogeografiaj provincoj, kiuj baziĝas sur la konsisto de mamulaj familioj kaj kun biogeografiaj regnoj aŭ ekozonoj, kiuj konsideras kaj plantajn kaj bestajn speciojn.

La termino *fitoĥorio* estas speciale ligita al klasifikoj laŭ la metodologio de Josias Braun-Blanquet, kiu baziĝas sur la ĉeesto aŭ la malĉeesto de apartaj specioj.

Taksonomiaj datumbazoj emas esti organizataj tiele ke ili aproksimas flaŭrajn provincojn, sed kiuj oni adaptas al landlimoj.

Flaŭraj regnoj
--------------

La botanikisto Ronald Good  identigis ses flaŭrajn regnojn, la plej grandajn naturajn unuojn kiuj li determinis por angiospermoj. Tiuj regnoj estas subdividitaj en pli malgrandajn areojn, kiuj oni nomas provincoj. La paleotropika regno estas subdividita en tri subregnojn, kiuj ĉiuj estas partigitaj en flaŭrajn provincojn. Ĉiu el la kvin aliaj regnoj estas senpere subdividitaj en provincojn. Estas totalo de tridek sep flaŭraj regionoj. Preskaŭ ĉiuj regionoj estas plie subdividitaj en flaŭrajn provincojn.

Armen Takhtajan , en larĝe uzata tipologio kiu baziĝas sur la laboro de Good, identigis tridek kvin flaŭrajn regionojn, ĉiu el kiuj estas subdividitaj en flaŭrajn provincojn, de kiuj oni havas totalon de 152.

* ***Holarktis*** aŭ **Holarktisa Regno**  – kompleta ne-tropika norda duonglobo : apiacoj, betulacoj, fagacoj, ranunkulacoj, rozacoj; acero, karekso, pino. (Vidu ankaŭ: Holarktiso)
* ***Palaeotropis*** aŭ **Paleotropisa Regno** – Tropikoj de la Malnova Mondo : Afriko sude de Saharo ( sen la plej suda pinto ), Hindujo, ( Oceanio ). *Didiereaceae*, *Dipterocarpaceae*, *Nepenthaceae*, *Pandanaceae*; *Aloe*, *Nypa*.
* ***Neotropis*** aŭ **Neotropisa Regno** – Tropikoj de la Nova Mondo : Sudameriko (sen la plej suda pinto) kaj Centrameriko. *Bromeliaceae*, *Cactaceae*, *Cannaceae*, *Cyclanthaceae*, *Malpighiaceae*; *Agave*, *Anthurium*, *Fuchsia*, *Passiflora*. (Vidu ankaŭ: Neotropiso)
* ***Australis*** aŭ **Aŭstralisa Regno** – Aŭstralio, *Brunoniaceae*, *Casuarinaceae*, *Epacridaceae*, *Goodeniaceae*, *Myopraceae*, *Stylidiaceae*, *Xanthorrhoeaceae*; *Acacia*, *Banksia*, *Eucalyptus*. (Vidu ankaŭ: Aŭstralazia ekozono)
* ***Antarktis*** aŭ **Antarkta Regno** – Antarkto, subantarktaj insuloj kiel ekzemple Kergelenoj, suda pinto de Sudameriko, sudokcidento de Novzelando. *Acaena*, *Azorella*, *Nothofagus*.
* ***Capensis*** aŭ **Kablanda Regno** – entenas Kablandon en Sudokcidenta Afriko. Malĉeesto de arekacoj !, *Aizoaceae*, *Bruniaceae*; *Erica*, *Freesia*, *Pelargonium*, *Protea*

Oni kelkfoje konsideras sepan flaŭran regnon : la **Oceanian Regnon**, kiu ampleksas oceanajn insulojn kiuj estas malproksimaj de kontinentoj, precipe en Pacifika Oceano. Laŭ multaj aŭtoroj tiu ĉi flaŭra regno apartenas al Palaeotropis.

Flaŭraj provincoj laŭ Takhtajan
-------------------------------

### *Holarktisa Regno*

Flaŭraj regionoj en Eŭropo
#### I. Ĉirkaŭboreala Regiono

1 Arkta Plantaro
2 Atlantika Eŭropo
3 Centra Eŭropo
4 Ilirio
5 Ponto Eŭksino
6 Kaŭkazio
7 Orienta Eŭropo
8 Norda Eŭropo
9 Okcidenta Siberio
10 Altajo-Sayan
11 Centra Siberio
12 Transbajkalo
13 Nordokcidenta Siberio
14 Oĥotsko-Kamĉatko
15 Kanado inkl. Grandaj Lagoj
#### II. Orientazia Regiono

16 Manĉurio
17 Saĥalino-Hokajdo
18 Japanujo-Koreo
19 Ogasaŭaroj-Kazanretoj
20 Rjukju-insularo
21 Tajvano
22 Norda Ĉinujo
23 Centra Ĉinujo
24 Sudorienta Ĉinujo
25 Sikang-Yuennan
26 Norda Birmo
27 Orienta Himalajo
28 Meghalajo-Manipuro
#### III. Atlantik-nordamerika Regiono

29 Apalaĉujo (arbarkovrataj areoj etendiĝante oriente por inkluzivi Piedmont kaj okcidente ĝis la komenco de la prerio )
30 Ebenaĵoj de Atlantiko kaj Golfo.
31 Nordamerikaj prerioj
#### IV. Rokmontara Regiono

32 Vankuvero
33 Rokmontaro
#### V. Makaronezia Regiono

34 Acoroj
35 Madejro
36 Kanarioj
37 Kabo-Verdo
#### VI. Mediteranea Regiono

38 Suda Maroko
39 Sudokcident-mediteranea provinco
40 Sud-mediteranea provinco
41 Iberia provinco
42 Balearoj
43 Ligur-Tirena provinco
44 Adriatika provinco
45 Orient-mediteranea provinco
46 Krimea submediteranea arbarmasivo
#### VII. Sahara-Araba Regiono

47 Saharo
48 Egipt-Araba provinco
#### VIII. Irana-Turania Regiono

49 Mezopotamio
50 Centra Anatolio
51 Armenio-Irano
52 Hirkanio
53 Aralo-Kaspio
54 Turkestano
55 Norda Baluĉistano
56 Okcidenta Himalajo
57 Centra Tjanŝano
58 Ĝungarujo-Tjanŝano
59 Mongolujo
60 Tibeto
#### IX. Madrea Regiono

61 Granda Baseno
62 Kalifornia plantara provinco
63 Sonora-Dezerto
64 Madreaj pinaroj-kverkaroj
### *Paleotropisa Regno*

#### X. Gvineo-Konga Regiono

65 Supra-Gvineaj arbaroj
66 Niĝerio-Kameruno
67 Kongo
#### XI. Usambaro-Zululanda Regiono

68 Orientafrikaj marbordaj arbaroj
69 Maputalandaj-pondolandaj arbustaroj kaj veprejoj
#### XII. Sudano-Zambezia Regiono

70 Zambeza flaŭro provinco 
71 Sahelo
72 Sudano
73 Somalio-Etiopujo
74 Sud-Arabujo
75 Sokotraj kserofitaroj
76 Omano
77 Suda Irano
78 Sindujo
#### XIII. Karuo-Namibia Regiono

79 Namibio
80 Namalando
81 Okcidenta Kablando
82 Karuo
#### XIV. Regiono de Sankta Heleno kaj Ĉielira Insulo

#### XV. Madagaskara Regiono

88 Maskarenoj
89 Sejŝeloj
#### XVI. Hinda Regiono

90 Srilanko
92 Dekkano
94 Bengalo
#### XVII. Hindoĉina Regiono

98 Tajujo
#### XVIII. Malesia Regiono

102 Malaja Duoninsulo
103 Borneo
104 Filipinaj humidaj arbaroj
105 Sumatra
107 Sulaveso
110 Bismarkoj
#### XIX. Fiĝia Regiono

111 Vanuatuaj pluvarbaroj
112 Fiĝio
#### XX. Polinezia Regiono

113 Mikronezio
114 Polinezio
#### XXI. Havaja Regiono

115 Havajo
#### XXII. Novkaledonia Regiono

116 Novkaledonio
### *Neotropisa Regno*

#### XXIII. Kariba Regiono

117 Centrameriko
#### XXIV. Altaĵ-gujana Regiono

120 Gujano
#### XXV. Amazonia Regiono

121 Amazonio
122 Llanos
#### XXVI. Brazila Regiono

123 Kaatingo
125 Chaco
#### XXVII. Regiono de Andoj

128 Nordaj Andoj
129 Centraj Andoj
### *Kablanda Regno*

#### XXVIII. Kablanda Regiono

130 Kablanda plantara provinco
### Aŭstralisa Regno

#### XXIX. Nordorient-Aŭstralisa Regiono

131 Norda Aŭstralio
132 Kvinslando
133 Sudorienta Australio
134 Tasmanio
#### XXX. Sudokcident-Aŭstralisa Regiono

#### XXXI. Central-Aŭstralisa Regiono

### *Antarkta Regno*

#### XXXII. Fernandezia Regiono

#### XXXIII. Ĉilia-Patagona Regiono

138 Norda Ĉilio
139 Centra Ĉilio
140 Pampoj
141 Patagonujo
142 Fajrolando
#### XXXIV. Regiono de la Sudaj Subantarktaj Insuloj

144 Kergelenoj
#### XXXV. Novzelanda Regiono

152 Novzelandaj subantarktaj insuloj

Referencoj
----------

1. ↑  glossary Arkivigite je 2008-04-11 per la retarkivo Wayback Machine from Edited by A. Barrie Low and A. (Tony) G. Rebelo from contributions by George J. Bredenkamp, J. Ed Granger, M. Timm Hoffman, Roy A. Lubke, Bruce Mckenzie, A. (Tony) Rebelo, & Noel van Rooyen.  (February 1998) *Vegetation of South Africa, Lesotho and Swaziland: A companion to the Vegetation Map of South Africa, Lesotho and Swaziland*. Department of Environmental Affairs and Tourism, Pretoria.
2. ↑   Good, Ronald 1947
3. ↑   Takhtajan, Armen 1986
4. ↑   Vidu ankaŭ diskuton "ekozonoj"
5. ↑   Zambezaj inunditaj herbejoj

Bibliografio
------------

* angle Good, Ronald, 1947 : The Geography of Flowering Plants. *Longmans, Green and C°*, New York.
* angle Takhtajan, Armen, 1986 : Floristic Regions of the World. (translated by T.J. Crovello & A. Cronquist). *University of California Press*, Berkeley.

* Kategorio Flaŭra regno en la Vikimedia Komunejo (Multrimedaj datumoj)